बिदिनो, 2004 मायथाइनि 24 जुननिफ्राय एनडिएफबिआबो हाथियारजों सोमावसारनायखौ दोनथ’नानै बर’नि राजखान्थिनि जेंनानि सायाव सोरखारजों सावरायबाय थानाय समावनो दुलाराय बर’ फरायसा आफाद आरो एनडिएफबिनि थांखिया मोनसेयानो जानायखायनो बिसोर मोननैबो आफादआ लोगो नांनानै आलादा बड’लेण्ड रायजो दाफुंनो ज’ सोमावसारो । बिदि सोमावसारबाय थानाय समावनो मिरु सोरखारजों गोबां खेब सावरायज्लायो मोननैबो आफादा आलादा-आलादा आरो माब्लाबा ज’ । बे सावरायबाय थानाय समाव बर’फोरा गावजों गाव बुजिलायैयाव गोबां बर’ जोहोलाव-जोहोलावजोफोरनि जिउआ अबथिरा गोमानो गोनां जादों। बिदि मिरु सोरखारजों गोबां खेब सावरायनायनि उनाव 2020 मायथाइनि 27 जानुवारीयाव “बिटिआर” मुंनि फिन मोनसे गावआरि खुंथायनि सायाव फिन गोरोबथा खालामो। बे गोरोबथानि जोहै बर’फोरानो गोबां जौगानाय लाबोगोनखौ खायसे मिजिं खालामदों आरो खायसे बर’फोरा बेखौ हेंथा खालामदों। दा बाथ्राया जाबायदि, बे बिटिआर गोरोबथानि जोहै बर’फोरनि गेजेराव हाथियार हारिमुखौ जोबस्रांगोन होननानै गोबां सुबुङानो सानदोंमोनब्लाबो नाथाय थांनाय बोसोरनि 12 अक्टबर खालि एनएलएफबि मुंनि मोनसे गोदान हाथियार लाग्रा आफाद दाजानाया बेसे बानबुंथि दं ? जों बुङाखै आफाद दानाया गाज्रि।